................. ( sz.) napirend

### Előterjesztve: a Közoktatási, Közművelődési, Sport, Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2023. szeptember 28-i rendes ülésére

Tárgy: Javaslat a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendeletének módosítására

Készítette: ……………………………………..

Fábik Gabriella

ellátási osztályvezető s.k.

Egyeztetve: ……………………………………..

Vargáné Luketics Gabriella

humánszolgáltatási igazgató s.k.

……………………………………

Annus Béláné

gazdasági igazgató

Látta: …………………………………….

dr. Szalai Tibor

jegyző

…………………………………..

dr. Silye Tamás

jegyzői igazgató

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet (továbbiakban: R.) módosítására teszünk javaslatot az alábbiak szerint.

Az R. 2022. október 1. napjától kiegészült az időskorú személyek „Fény kupon” formájában nyújtott egyszeri természetbeni támogatásával, mely iránt a kérelmeket 2022. október 1. és december 12. között lehetett benyújtani. Indokoltnak tartjuk, hogy a szociálisan rászorult időskorúak kiadásainak enyhítéséhez a támogatási forma ismét igénybe vehető legyen, tekintettel arra is, hogy a tavalyi évben igen magas volt a támogatottak száma, közel 500 fő. A támogatás célja továbbra is az, hogy a II. kerületben élő rászoruló nyugdíjasoknak segítséget nyújtson az élelmiszerek megvásárlásához.

Javasoljuk, hogy tárgyévben kétszer lehessen igényelni a támogatást, a téli és a tavaszi ünnepekhez kapcsolódóan egy meghatározott időszakban.

Az R. alapján kérelemre azon 65. életévét betöltött kerületi személyek részesülnének a támogatásban, akik részére megállapított nyugdíj vagy nyugdíjszerű ellátás havi összege nem haladja meg a 171 000 Ft-ot, ezáltal emelve a tavalyi jövedelem értékhatárt, és beleértve azon időskorú személyeket is, akik részesülnek már az önkormányzat által nyújtott egyéb támogatásban. A támogatás ismét „Fény kupon” formájában kerül megállapításra mind a téli, mind pedig a tavaszi ünnepekhez kapcsolódóan, de annak értéke emelkedik alkalmanként és jogosultanként 8000 Ft-ra. A kérelem nyomtatvány egyszerűsítésre került.

Az Ellátási Osztály számításai alapján idén kb. 800 fő igénylése várható, az Osztály 2023. évi költségvetésében a változtatásokhoz szükséges forrás rendelkezésre áll.

Kérem a Tisztelt Képviselő-testületet az előterjesztés megvitatására és a rendelet módosításának elfogadására.

A rendelet módosítás elfogadásához minősített többségű szavazati arány szükséges.

Budapest, 2023. szeptember 19.

Kovács Márton

alpolgármester s.k.

Budapest Főváros II. Kerületi Önkormányzat Képviselő-testületének …/2023 (……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete a szociális igazgatásról és szociális eljárásokról szóló 1993. évi III. törvény 26. §-ában, 92. § (2) bekezdésében, illetve 132. § (4) bekezdés g) pontjában kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. 11a. és 12. pontjában meghatározott feladatkörében eljárva a következőket rendeli el: |
| Az R. III. Fejezet 6. alcíme:  „6. Időskorú személyek egyszeri támogatása” | 1. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 6. alcím címe helyébe a következő rendelkezés lép:  „6. Időskorú személyek külön támogatása” |
|  | 2. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 6. alcíme a következő 31/A. §-sal egészül ki:  „31/A. §  A II. kerületben életvitelszerűen tartózkodó és lakcímmel rendelkező személyt 100. életévének betöltésekor az Önkormányzat egyszeri 100 000 forint összegű pénzbeli támogatásban részesíti.” |
| Az R. 32. §-a:  „32. §  A II. kerületben életvitelszerűen tartózkodó és lakcímmel rendelkező személyt 100. életévének betöltésekor az Önkormányzat egyszeri 100 ezer forint összegű pénzbeli támogatásban részesíti.”  Az R. 32/A. §-a:  „32/A. §  (1) Az Önkormányzat az idősek világnapja alkalmából egyszeri támogatásban részesíti azon II. kerületi lakcímmel rendelkező személyeket, akik:  - tárgyév október 31. napjáig 65. életévüket betöltik és  - részükre tárgyév január 1.- szeptember 30. közötti időszakban a 9. § *a)-b)* pontokban megjelölt támogatások valamelyike megállapításra, vagy folyósításra került.  (2) A támogatás összege jogosultanként 12 000 Ft.  (3) A jogosultsági feltételek fennállása esetén a támogatás hivatalból kerül megállapításra és a támogatás folyósítása október hónapban történik.  (4)  (5) Az Önkormányzat kérelemre egyszeri 5000 Ft értékben természetbeni (elsősorban élelmiszerutalvány, bón) támogatást nyújt azon II. kerületi lakcímmel rendelkező szociálisan rászoruló személy részére, aki  a) a kérelem benyújtásakor 65. életévét betöltötte, és  b) az (1) bekezdésben foglalt támogatásban nem részesül, és  c) a részére megállapított nyugdíj vagy nyugdíjszerű ellátás havi összege nem haladja meg a szociális vetítési alap összegének 550%-át, és  d) a kérelmét 2022. december 12. napjáig benyújtotta.” | 3. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 32. és 32/A. §-a helyébe a következő rendelkezések lépnek:  „32. §  (1) Az Önkormányzat az idősek világnapja alkalmából egyszeri támogatásban részesíti azon II. kerületi lakcímmel rendelkező személyeket, akik:  *a)* tárgyév október 31. napjáig 65. életévüket betöltik és  *b)* részükre tárgyév január 1. és szeptember 30. közötti időszakban a 9. § a)-b) pontban megjelölt támogatások valamelyike megállapításra, vagy folyósításra került.  (2) A támogatás összege jogosultanként 12 000 forint.  (3) A jogosultsági feltételek fennállása esetén a támogatás hivatalból kerül megállapításra és a támogatás folyósítása október hónapban történik.  32/A. §  (1) Az Önkormányzat a 32. §-ban meghatározott hivatalból nyújtott támogatáson kívül évente két alkalommal - a téli és a tavaszi ünnepekhez kapcsolódóan - további támogatás megállapításával járul hozzá azon szociálisan rászorult időskorúak kiadásainak enyhítéséhez, akik ez irányú kérelmük benyújtásakor:  *a)* 65. életévüket betöltötték,  *b)* II. kerületi lakcímmel rendelkeznek, és  *c)* a részükre megállapított nyugdíj vagy nyugdíjszerű ellátás havi összege nem haladja meg a szociális vetítési alap összegének 600%-át.  (2) Az (1) bekezdésben foglaltak alapján megállapított támogatás természetbeni (elsősorban élelmiszerutalvány, bón) formában kerül átadásra.  (3) A támogatás mértéke alkalmanként és jogosultanként 8000 Ft.  (4) A természetbeni támogatás megállapítása iránti kérelmet formanyomtatványon kell benyújtani, a kérelmező részére megállapított nyugdíj vagy nyugdíjszerű ellátás havi összegéről szóló igazolással.  (5) A kérelem benyújtásának ideje:  *a)* tárgyév október 15-től november 30-áig,  *b)* tárgyév február 15-től március 31-éig.” |
|  | 4. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 4.13. melléklete helyébe az 1. melléklet lép. |
|  | 5. §  Ez a rendelet 2023. október 1-jén lép hatályba, és 2023. október 2-án hatályát veszti. |

Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete

a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendeletének módosításáról

Budapest Főváros II. Kerületi Önkormányzat Képviselő-testülete a szociális igazgatásról és szociális eljárásokról szóló 1993. évi III. törvény 26. §-ában, 92. § (2) bekezdésében, illetve 132. § (4) bekezdés g) pontjában kapott felhatalmazás alapján, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. 11a. és 12. pontjában meghatározott feladatkörében eljárva a következőket rendeli el:

1. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 6. alcím címe helyébe a következő rendelkezés lép:

„6. Időskorú személyek külön támogatása”

2. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 6. alcíme a következő 31/A. §-sal egészül ki:

„31/A. §

A II. kerületben életvitelszerűen tartózkodó és lakcímmel rendelkező személyt 100. életévének betöltésekor az Önkormányzat egyszeri 100 000 forint összegű pénzbeli támogatásban részesíti.”

3. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 32. és 32/A. §-a helyébe a következő rendelkezések lépnek:

„32. §

(1) Az Önkormányzat az idősek világnapja alkalmából egyszeri támogatásban részesíti azon II. kerületi lakcímmel rendelkező személyeket, akik:

*a)* tárgyév október 31. napjáig 65. életévüket betöltik és

*b)* részükre tárgyév január 1. és szeptember 30. közötti időszakban a 9. § a)-b) pontban megjelölt támogatások valamelyike megállapításra, vagy folyósításra került.

(2) A támogatás összege jogosultanként 12 000 forint.

(3) A jogosultsági feltételek fennállása esetén a támogatás hivatalból kerül megállapításra és a támogatás folyósítása október hónapban történik.

32/A. §

(1) Az Önkormányzat a 32. §-ban meghatározott hivatalból nyújtott támogatáson kívül évente két alkalommal - a téli és a tavaszi ünnepekhez kapcsolódóan - további támogatás megállapításával járul hozzá azon szociálisan rászorult időskorúak kiadásainak enyhítéséhez, akik ez irányú kérelmük benyújtásakor:

*a)* 65. életévüket betöltötték,

*b)* II. kerületi lakcímmel rendelkeznek, és

*c)* a részükre megállapított nyugdíj vagy nyugdíjszerű ellátás havi összege nem haladja meg a szociális vetítési alap összegének 600%-át.

(2) Az (1) bekezdésben foglaltak alapján megállapított támogatás természetbeni (elsősorban élelmiszerutalvány, bón) formában kerül átadásra.

(3) A támogatás mértéke alkalmanként és jogosultanként 8000 Ft.

(4) A természetbeni támogatás megállapítása iránti kérelmet formanyomtatványon kell benyújtani, a kérelmező részére megállapított nyugdíj vagy nyugdíjszerű ellátás havi összegéről szóló igazolással.

(5) A kérelem benyújtásának ideje:

*a)* tárgyév október 15-től november 30-áig,

*b)* tárgyév február 15-től március 31-éig.”

4. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 4.13. melléklete helyébe az 1. melléklet lép.

5. §

Ez a rendelet 2023. október 1-jén lép hatályba, és 2023. október 2-án hatályát veszti.

|  |  |
| --- | --- |
| Örsi Gergely polgármester | dr. Szalai Tibor jegyző |

*1. melléklet a /2023. ( . .) önkormányzati rendelethez*

KÉRELEM

IDŐSKORÚ SZEMÉLYEK RÉSZÉRE NYÚJTOTT EGYSZERI TERMÉSZETBENI

TÁMOGATÁS MEGÁLLAPÍTÁSÁHOZ

1. A kérelmező adatai:

|  |
| --- |
| Neve: ......................................................................................................................................... |
| Születési neve: .......................................................................................................................... |
| Anyja neve: ............................................................................................................................... |
| Születés helye, ideje (év, hó, nap): ........................................................................................... |
| Lakóhelye:     irányítószám ................................................................ település  .........................................................utca/út/tér .............. házszám ............ épület/lépcsőház ............... emelet, ajtó |
| Tartózkodási helye:     irányítószám ........................................................................ település ...........................................................utca/út/tér .............. házszám ............ épület/lépcsőház ............... emelet, ajtó  Életvitelszerűen: lakóhelyemen /tartózkodási helyemen tartózkodom. *(megfelelő rész aláhúzandó)*   |  | | --- | | Társadalombiztosítási Azonosító Jele:           Állampolgársága: ...................................................................................................................... | | Telefonszám:…………………………….. Email:……………………………………………  (nem kötelező adat) | | A kérelmező idegenrendészeti státusza (nem magyar állampolgárság esetén):……………………. | |

Részemre megállapított nyugdíj vagy nyugdíjszerű ellátás havi összege: …...……………

2. Nyilatkozatok:

2.1. Tudomásul veszem, hogy a Hatóság a közölt adatok valódiságát ellenőrizheti.

2.2. Felelősségem tudatában kijelentem, hogy a közölt adatok a valóságnak megfelelnek.

2.3. Tájékoztatjuk, hogy a nyomtatványon megadott személyes adatokat az általános közigazgatási rendtartásról szóló 2016. évi CL. törvény 27. § (1) bekezdésében, a szociális igazgatásról és szociális ellátásokról szóló 1993. évi III. törvény 18. §-a és a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendeletében meghatározott jogalappal, célból, körben kezeljük.

Amennyiben Ön a megjelölt jogszabályokban megjelölteteken túl további személyes adatot is megad a fentiek szerint, úgy azokat a tényállás tisztázásához elengedhetetlenül szükséges más személyes adatoknak tekintjük. Ezen adatokra vonatkozóan Ön az információs önrendelkezési jogról és az információszabadságról szóló 2011. évi CXII. törvény szerinti hozzájárulását vélelmezzük, amellyel egyidejűleg nyilatkozik, hogy amennyiben harmadik fél adatait is megadja, úgy a megadott személyes adatok előttünk történő feltárására az érintettől megfelelő felhatalmazással rendelkezik.

A fenti tájékoztatást tudomásul veszem.

2.4. Hozzájárulok a kérelemben szereplő adatoknak a szociális igazgatási eljárás során történő felhasználásához.

Budapest, ……………………

……..……………………………

Kérelmező aláírása

A támogatás kedvező elbírálása esetén, az általános közigazgatási rendtartásról szóló 2016. évi CL. törvény 118. § (4) bekezdése, valamint a 82. § (2) bekezdés b) pontja, és a (3) bekezdés a) pontja alapján fellebbezési jogomról lemondok:

Budapest, ……………………

……..……………………………

Kérelmező aláírása

Kérelemhez mellékelni kell:

a kérelmező részére megállapított nyugdíj vagy nyugdíjszerű ellátás havi összegéről igazolást (a kifizető szerv igazolása, vagy a felvett ellátást igazoló szelvény, vagy banki igazolás, bankszámlakivonat az ellátások összegére vonatkozóan, vagy a folyósító szerv tárgyévre kiadott igazolása)

Általános indokolás

Budapest Főváros II. Kerületi Önkormányzat kiemelt feladatának tekinti a kerületben élő időskorú polgárok segítését.

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet (a továbbiakban: R.) szabályozza a pénzbeli és természetbeni ellátások rendszerét a kerületben, melyet az Önkormányzat időről időre felülvizsgál, és a napi ügyintézés tapasztalatait alapul véve módosít, kiegészít.

Részletes indokolás

Az 1. §-hoz

Az R. III. Fejezetének 6. alcíme pontosításra kerül az új rendelkezésekkel összhangban.

A 2. §-hoz

Az időskorú személyek külön támogatása alcím alatt három elkülönült támogatási formát szabályoz a jogalkotó, amely közül jelen § a 100. életévüket betöltött személyek támogatását rögzíti.

A 3. §-hoz

Az R. 32§ -ába az idősek világnapja alkalmából nyújtandó egyszeri támogatás került szabályozásra.

Az R. 32/A. §-ába az időskorú személyek „Fény kupon” formájában nyújtott egyszeri természetbeni támogatása kerül rögzítésre. A kérelmeket 2022. október 1. és december 12. között lehetett a módosítást megelőzően benyújtani, indokolt, hogy a szociálisan rászorult időskorúak kiadásainak enyhítéséhez a támogatási forma ismét igénybe vehető legyen. A támogatás célja továbbra is az, hogy a II. kerületben élő rászoruló nyugdíjasoknak segítséget nyújtson az élelmiszerek megvásárlásához.

A javaslat alapján tárgyévben kétszer lehet igényelni a támogatást, a téli és a tavaszi ünnepekhez kapcsolódóan egy meghatározott időszakban.

Az R. alapján  kérelemre azon 65. életévét betöltött kerületi személyek részesülhetnek a támogatásban, akik részére megállapított nyugdíj vagy nyugdíjszerű ellátás havi összege nem haladja meg a 171 000 Ft-ot, ezáltal emelésre került a tavalyi jövedelem értékhatár, és beleértve azon időskorú személyeket is, akik részesülnek már az önkormányzat által nyújtott egyéb támogatásban. A támogatás ismét „Fény kupon” formájában kerül megállapításra mind a téli, mind pedig a tavaszi ünnepekhez kapcsolódóan, de annak értéke emelkedik alkalmanként és jogosultanként 8000 forintra.

A 4. §-hoz

Az időskorú személyek részére nyújtott egyszeri természetbeni támogatás iránti kérelem új nyomtatványa.

Az 5. §-hoz

Hatályba léptető és hatályon kívül helyező rendelkezéseket tartalmaz.